Die reis-aanwysings vanaf King Shaka lughawe moet opdateer word. Indien jy nie bekend is met omgewing, en nie GPS het nie, gaan jy sukkel. Verwys byvoorbeeld na Stanger terwyl daar op alle hoofwegborde na KwaDukuza verwys word. Foto's van verblyf is ook nie meer soos dit lyk nie. Diens was deurgaans baie vriendelik, maar effe stadig, wat te verstane is wanneer jy sien daar is slegs 2 tafels met gaste vir ontbyt en aandete. Ek was eintlik verbaas deur die standaard van kos en doen die kombuis steeds moeite vir die min gaste.
Zinkwazi-strand by Ocean Reef is 'n baie stil, skoon strand met baie rotspoeletjies waarin die kinders kan baljaar. Mens kan gemaklik gaan stap op die strand tot by die bietjie besiger lagoon en 'n lekker koue bier by die dek op die strand geniet en gemaklik terugstap hotel toe. Die personeel by die Hotel is baie vriendelik en hulpvaardig en geen versoek het gevoel soos moeite vir hulle nie- die kamers was skoon en geriewe goed. Ons het lekker gebly. Die enigste probleem was die bad - die prop het nie mooi geseël nie - so ons kon vinnig bad maar ek kon nie in die bad ontspan met 'n glas wyn nie - maar stort is vinniger en gebruik minder water.
Die restaurant is swak. Kelners traag en deurmekaar. Verblyf goed ingerig, maar Kamer 3 was nie ideaal nie, dis baie raserig a.g.v die kombuis. Die see-uitsig is minimaal. Koffie, tee en melk in die kamer aanvul was deurgaans 'n probleem. Vir die prys kan 'n mens beter waarde koop.